У Вікіпедыі ёсць артыкулы пра іншых асоб з прозвішчам Аксёнава.
**Ганна Аляксееўна Аксёнава** (нар. 1 ліпеня 1953) — беларускі архітэктар.

Біяграфія
---------

Скончыла ў 1977 годзе БПІ. У 1977—2002 гадах працавала ў праектным інстытуце «Мінскпраект» на пасадзе архітэктара, загадчыка групай. У 2002 пераведзена ў Міністэрства культуры Рэспублікі Беларусь на пасаду вядучага спецыяліста аддзела навукова-праектных работ Дэпартамента па ахове гісторыка-культурнай спадчыны і рэстаўрацыі. З 2003 года ў «Мінскпраекце» на пасадзе галоўнага архітэктара праектаў майстэрскай ландшафтнай архітэктуры і дызайну.

Член Саюза дызайнераў Беларусі. З 2006 года Ганна Аксёнава ўзначальвае секцыю ландшафтных архітэктараў БСА, з лістапада 2010 г. прадстаўляе Беларусь у Еўрапейскай федэрацыі ландшафтных архітэктараў (EFLA) і Міжнароднай федэрацыі ландшафтных архітэктараў (IFLA).

Творчасць
---------

Сэндайскі сквер
Аўтар (і ў аўтарскіх калектывах) аб’ектаў добраўпарадкавання ў Мінску: комплекснае рашэнне дызайну і візуальных камунікацый для 1-й чэргі Мінскага метро (1985, дыплом рэспубліканскага фестывалю); інфармацыйны дызайн і малыя архітэктурныя формы для станцый 2-й лініі Мінскага метро (1991, дыплом ВДНГ); аэравакзальны комплекс—аэрапорт «Мінск-2» (абсталяванне, інтэр’еры); добраўпарадкаванне ўнутрыдваровай тэрыторыі Дома ўрада (1984); плошча перад універмагам «Беларусь» (1992); добраўпарадкаванне прывакзальнай плошчы і сквера (2003; дыплом рэспубліканскага фестывалю); сквер «Сэндай» перад Беларускім дзяржаўным музычным тэатрам (2002, з арх. А. Галяковым; дыплом рэспубліканскага фестывалю); парк, які прылягае да жылога раёна «Уручча-6» (2002, з арх. А. Галяковым); сквер па вул. Кальварыйскай (1999); рэканструкцыя вайсковых пахаванняў на Вайсковых могілках па вул. Казлова (2005); рэканструкцыя вадасховішча «Камсамольскае возера» ў парку Перамогі (2009—2010, дыплом лаўрэата маскоўскага конкурсу «Ландшафтная архітэктура. Погляд з дома», 2008); рэканструкцыя архітэктурна-скульптурнага ансамбля «Мінск-горад-герой» (2009—2010), рэканструкцыя нацыянальнага выставачнага цэнтра «Белэкспа» са стварэннем плошчы Дзяржаўнага Сцяга, рэканструкцыя Вайсковых могілак. Навуковы кіраўнік аб’ектаў, якія з’яўляюцца гісторыка-культурнымі каштоўнасцямі Рэспублікі Беларусь: бульвары па вул. Леніна і Камсамольскай; Лошыцкі сядзібна-паркавы комплекс; Усходнія могілкі (усе ў Мінску); паркавы комплекс у Нясвіжы; мемарыяльны комплекс «Трасцянец».

Сярод нерэалізаваных праектаў парк забаў «Цівалі» на месцы гістарычнай сядзібы, а таксама экалагічны парк у жылым араёне Сухарава.

Зноскі
------

1. 1 2 3  Аксенова Анна Алексеевна // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 с. — ISBN 978-985-7090-29-7. (руск.)
2. 1 2 3 4  Анна Аксенова: «Ландшафтный архитектор — удивительная профессия»
3. ↑  Бога гандлю Меркурыя ля «Белэкспа» замянілі на каласальны флагшток. Будзе Плошча дзяржаўнага сцяга
4. ↑  Закончим с Военным — возьмемся за Кальварийское. Чиновники и церковь рассказали про благоустройство кладбищ

Літаратура
----------

* Аксенова Анна Алексеевна // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 с. — ISBN 978-985-7090-29-7. (руск.)